
Cele 91 de televiziuni cuprinse în măsurătorile Kantar Media au avut un rating 
mediu de 16,9% la nivel naţional (toată ziua), în cursul luni aprilie, mai mic cu 
10,2% faţă de martie. Este o pierdere consistentă de la o lună la alta. 


In locul emisiunilor politice de 2 lei dirijate de oamenii sistemului, românii preferă 
emisiunile de cancan precum: „Românii au talent” și „Las Fierbinţi” la Pro TV, „Chefi 
la cuțite” și „iUmor” la Antena 1, „Insula de 1 milion” și seriale turcești la Kanal D. 


Dezastru pentru televiziunile mogulilor —- MAFIA MEDIA 


Audienţa naţională a televiziunii România TV a scăzut în aprilie cu 12,3%, 
reprezentând o pierdere de 27.630 de persoane faţă de luna martie. România TV și-a 
păstrat prima poziţie pe nișa știrilor cu o medie de 197.500 telespectatori pe minut 
(toată ziua). Pierderea de audienţă la Antena 3 CNN a fost mai redusă: — 4,6% (6.910 
de persoane). 


Televiziunea familiei Dan Voiculescu a rămas pe a doua poziţie a nișei cu un rating 
de 143.430 de telespectatori pe minut (toată ziua). Digi24 a reușit să-și conserve 
ratingul din martie, devenind a treia televiziune pe nișa știrilor, cu o medie de 53.310 
de persoane pe minut, în timp ce Realitatea Plus a pierdut 15,6% din audiența avută 
în martie, fiind urmărită de 52.980 de persoane, conform Kantar Media. B1 TV a 
profitat de pierderile marilor jucători, câștigând doar 1.500 de persoane și a ajuns la 
un rating mediu de 23.610 telespectatori pe minut, departe de pretenţia de a face 
„jocurile”... pardon!, ratinguri pe această nișă. 


“audiente +mafia media prabusirea audientelor “televiziunile sistemului 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Bătălia PSD cu AUR tranșată de Judecători: contestaţiile mafiei respinse 
Deputatul neafiliat Andi Grosaru a ţinut blocat microfonul la tribuna parlamentară 


Claudiu Târziu (AUR): Guvernanţii, europarlamentarii și comisarii europeni proveniţi de la PSD și PNL 
au adus Țara în genunchi! 


Antiteză totală între cei doi candidaţi la șefia NATO 


Teleorman, mlaștina desnădejdii I: Blestemați Alegeri universitare la Galaţi. Alte măști, același 
să fim conduși de hoţi — Adrian Gâdea, valetul deznodământ?! 
de la CJ Teleorman 


Nicolae Dărămuș: Basmul Uniunii Europene Campaniile antidrog motiv electoral, marca 
PSD, pentru Natalia Elena Intotero 


Benzina a ajuns mai scumpă decât motorina înainte de Paşte 


Atmosferă apăsătoare la lerusalim, unde vineri a fost marcat Drumul Crucii. Pelerini mai puţini şi 
restricţii sunt de aşteptat şi sâmbătă, când va fi luată Lumina Sfântă pentru a fi dusă către 
comunităţile ortodoxe 


MOTIVARE Doctorița din Suceava condamnată cu suspendare după ce a luat mită de 280 de ori vrea 
ca denunţătorii ei să fie pedepsiți 


Reporteri fără Frontiere: Serviciile secrete din România vor să obţină o putere și o influență mai mare 
/ Mecanisme de finanţare corupte în mass-media 


Recent Popular Comments 


Austria încearcă să limiteze migraţia pentru reîntregirea familiilor prin teste ADN de 


rudenie 


O 4 minute în urmă 


Cod galben de ploi, cu descărcări electrice, intensificări ale vântului şi grindină, duminică 
după-amiază 


O 16 minute în urmă 

ÎPS Teodosie: Ne dor inimile de miile de morți și de răniţi din pricina războiului, acest iad 
instaurat de oamenii fără de Dumnezeu 


O 2 ore în urmă 


Claudiu Târziu (AUR): Cu rîvnă în dragostea împărtășită de Hristos prin Înviere, să 
propovăduim pacea. Crucea, nu sabia! 


O 4 ore în urmă 


Internațional 
ÎPS Teodosie: Ne dor inimile de miile 
de morți și de răniţi din pricina 

ÎPS Teodosie, Arhiepiscopul Tomisului, a adus Sfânta Lumină din 
largul Mării Negre în Portul Tomis, şi a oferit-o credincioşilor în 
parcul Catedralei arhiepiscopale „Sfinţii Apostoli Petru şi Pavel” 
din Constanţa. El a oficiat Canonul Învierii, urmat de săvârşirea 
Sfintei Liturghii. 


„lubitului cler, cinului monahal şi binecredincioşilor creştini din 
cuprinsul Arhiepiscopiei Tomisului, har, milă şi pace de la Hristos 
cel înviat, iar de la noi arhierească binecuvântare. 


Hristos a înviat! 


Cu aleasă bucurie vă încredinţez de cea mai importantă veste a 
istoriei şi a veşniciei: Mântuitorul nostru lisus Hristos, Dumnezeu 
adevărat şi Om adevărat, a înviat din morţi, după ce a murit pe 
Cruce pentru păcatele întregii lumi. Acest adevăr mântuitor este 
temelia istoriei Bisericii, viaţa umanităţii mântuite, culmea 
biruinţelor noastre asupra morţii. 


Este cu neputinţă să exprimăm în cuvinte potrivite importanţa şi 
valoarea acestei sărbători, în care viaţa fiecăruia dintre noi a 
devenit fără de sfârşit iar moartea nu mai este decât un prag, o 
despărţire vremelnică a sufletului de trup şi o îmbrăţişare fără de 
sfârşit cu Domnul Hristos cel înviat, pentru cei ce cred şi viețuiesc 
după voia şi poruncile Lui. 


De aceea vă adresez acest cuvânt de binecuvântare, de vestire a 
Învierii, de bucurie, de felicitare şi de chemare la viaţa în Hristos. E 
atât de simplu să viețuim veşnic împreună cu Hristos cel înviat. E 
atât de simplu să ne umplem încă din această viaţă, prin Liturghie, 
de Lumina Învierii lui Hristos. E atât de uşor să Îl îmbrăţişăm pe 
Dumnezeu cu toată fiinţa noastră şi să nu ne mai despărțim de El 
niciodată. 


În acestă noapte de mântuire, în care cerurile şi pământul 
dănţuiesc în Lumina cea pururea fiitoare a lui Hristos cel înviat din 
morţi, tot universul cântă: Hristos a înviat! 


Toată firea creată de Dumnezeu şi-a găsit împlinirea în Învierea din 
morţi a Mântuitorului nostru. Primele cuvinte ale lui Dumnezeu la 
creaţia lumii, izvorâte din Cuvântul Lui cel mai înainte de veci, 
adică din Fiul Său cel Unul Născut, au fost: „Să fie Lumină!”. Şi aşa 
au luat naştere sorii, planetele, galaxiile, în lumina care arde fără 
mistuire în iubirea cea infinită a lui Dumnezeu. 


Cuvintele „Să fie Lumină!”, rostite de Dumnezeu în prima zi a 
creaţiei, s-au împlinit în această noapte sfântă: „Acum toate s-au 
umplut de lumină, și cerul, şi pământul, şi cele de dedesubt” aşa 
cum se arată în Canonul cel Mare al Învierii, scris de Sfântul loan 


Damaschin. 


Aşadar, creaţia lumii a fost făcută cu scopul suprem ca din ea să 
învieze Dumnezeu Cuvântul, Logosul etern, care a devenit Om 
materialnic, unindu-Şi Dumnezeirea cu umanitatea luată din 
trupul cel pururea feciorelnic al Maicii Domnului. 


Universul întreg a aşteptat, din zorii creaţiei, acel moment când va 
deveni Mormânt preacurat din care va învia Dumnezeu. Existenţa 
lumii duhovniceşti şi a celei materiale, precum şi viaţa unică (plină 
de har şi de libertate) a omului, au fost zidite pentru a se uni cu 
Izvorul vieţii - Dumnezeu, în Persoana Mântuitorului. Doar astfel, 
umanitatea se umple pentru totdeauna de slava dumnezeirii lui 
Hristos. Şi aceasta pentru că prin Învierea din morţi a Domnului, 
moartea a fost omorâtă, dezordinea în care viețuiam s-a 
destrămat, iadul s-a zdrobit de lumina care a izvorât din Cel înviat, 
păcatul a fost şters pentru totdeauna, iar diavolul, vrăjmaşul 
umanităţii, a fost pus pe fugă. 


Importanţa istorică a Învierii este aceea că întreaga lume, 
umanitatea însăşi a primit vestea că „moartea nu mai poate 
omori”, nu mai distruge omul, nu mai sfărâmă vieţi şi iubiri şi 
idealuri. 


Prin moartea lui Hristos, El a străpuns cu sabia Crucii adânc în 
sânul morţii, copleşind iadul de lumina Preasfintei Treimi şi 
eliberând pe toţi cei ţinuţi acolo pe nedrept. „Porţile iadului s-au 
sfârâmat”, cântă Canonul Învierii în aceasta noapte luminoasă. 


Drepţii Vechiului Testament, proorocii, patriarhii, împărații, au fost 
scoşi afară din sheol, adică din iad, şi au primit cu dreptate 
răsplătirea vieţii lor frumoase. Diavolul, fiinţa coruptă, nu mai are 
nicio putere asupra omului care iubeşte pe Dumnezeu. Nu mai 
poate prăvăli în iad pe toţi oamenii, aşa cum făcea înainte de 
învierea Domnului. Hristos zdrobeşte porţile iadului şi aduce 
sufletele tuturor celor drepţi în Rai, împreună cu El. 


Raiul s-a deschis prin Înviere. Oamenii buni, iubitori de Adevăr, 


merg în Rai fiind rânduiţi în Liturghia eternă, cu drepţi, cu 
patriarhii, cu proorocii, cu apostolii, cu mucenicii, cu cei cuvioşi, 
cu doctorii fără de arginţi, cu mărturisitorii lui Hristos. 


Aceasta este cea mai mare valoare a universului: posibilitatea 
omului iubitor de Dumnezeu, de a împărăţi împreună cu Domnul 
veacurilor, Cel răstignit şi înviat din morţi, în Împărăţia Lui cea fără 
de sfârşit. 


Dreptmăritori creştini, 


Învierea Mântuitorului este izvorul învierii fiecăruia dintre noi. Noi 
nu am fost zidiţi de Dumnezeu doar pentru a consuma şi dea ne 
bucura de roadele acestei lumi. Noi n-am fost înzestrați de 
Dumnezeu cu rațiune, doar pentru a stăpâni pământul şi de a ne 
hrăni din el. Noi am fost creaţi pentru veşnicie. Noi am fost făcuţi 
pentru a deveni, încă din această viaţă, potire vii în care să încapă 
Sângele lui Dumnezeu Cuvântul. Noi suntem aici pentru a moşteni 
veacurile cele veşnice ale fericirii infinite, în sânul Preasfintei 
Treimi. 


Suferinţa, Crucea şi moartea lui Hristos reprezintă poarta prin care 
ne îndreptăm spre Învierea lui din morţi, din care ne dăruieşte nou 
lumina cea nepieritoare şi nemurirea. 


În Sângele lui Dumnezeu vărsat pe Cruce pentru noi s-a scris 
pentru totdeauna nemurirea noastră, a celor care Îl iubim şi ne 
împărtăşim cu El în Sfânta şi Dumnezeiasca Liturghie. Pe Crucea 
lui Hristos se află inscripţionat în chip spiritual numele fiecăruia 
dintre noi, căci El pentru noi a murit iubindu-ne până la sfârşit cu 
un dor vrednic de Însuşi Dumnezeu. 


Învierea lui Hristos trebuie să ne umple pe noi de puterea Lui, 
pentru ca şi noi să înviem din moartea păcatului şi a răutăţii. 
Trebuie să ne smulgem din iadul pe care cu sârg l-am construit 
prin egoism, plăcere şi lăcomie. Trebuie să ne lăsăm în braţele lui 
Dumnezeu şi să ne schimbăm viaţa. De asta a murit şi a înviat 
Hristos, Hristos, pentru ca şi noi să murim păcatului şi să înviem 


împreună cu El. 
lubiţi fii întru Hristos, 


Suntem îndureraţi de negurile morţii care au cuprins pământul. 
Ne doare inima de miile de morţi şi de răniţi din pricina războiului, 
acest iad instaurat de oamenii fără de Dumnezeu. Plângem de 
durerea mamelor fără prunci şi a pruncilor fără mame, de 
prigoana împotriva credinţei, de sărăcia şi suferinţa celor peste 
care trece moartea. Ne rugăm în fiecare zi pentru pacea lumii şi 
pentru ca Dumnezeu să stingă ambițiile aducătoare de moarte. 


Dumnezeul nostru este Împăratul păcii, iar credinţa creştină este 
religia Iubirii răstignite şi a Învierii. Oamenii care se închină 
Preasfintei Treimi nu trebuie să urască, să lovească şi să ucidă. 
Hristos ne-a învăţat să întoarcem şi celălalt obraz către cel care ne 
prigoneşte şi să răbdăm suferinţa şi durerea cum au făcut 
milioanele de mucenici ai istoriei, mărturisitorii, martirii 
temniţelor comuniste şi toţi cei care L-au iubit pe Dumnezeu. 
Desigur, trebuie să fim gata oricând să luăm apărarea credinţei, a 
patriei şi a celor ce nu se pot apăra singuri iar, la nevoie, să ne 
jertfim chiar şi aceste vieţi pământeşti pentru ca numele 
Domnului să se proslăvească întru tot neamul şi neamul. 


Suntem datori să ne rugăm fierbinte, cu lacrimi de sânge, ca 
Hristos în grădina Ghetsimani, pentru fraţii noştri cei aflaţi în 
războaie, în pribegie, în necazuri şi strâmtorări, pentru ca Hristos, 
Domnul Păcii, să contenească pornirea nebunească a lui Cain, 
ucigaşul de frate. 


Încredinţat sunt că dacă toată suflarea creştinească ar pleca 
genunchii şi s-ar ruga cu lacrimi, Dumnezeu ar şterge toată 
această urgie a morţii şi s-ar milostivi de prunci, de mame, de 
bătrâni şi de toţi oamenii nevinovaţi care mor în acest tăvălug al 
iadului. Dacă am cultiva milostenia, iubirea, iertarea, aşa cum 
Hristos ne-a învăţat, Dumnezeu ar aduce pacea peste hotarele 
noastre şi bucuria înţelegerii între oameni. 


De aceea vă chem să întăriţi rugăciunea, smerenia, postul (la 
vremea cuvenită) şi milostenia, pentru ca Dumnezeu să reaşeze 
pacea în inimile golite de dragoste. 


Fraţi creştini, 


Dobrogea, această grădină înconjurată de ape, ca Raiul cel dintru 
început, a fost întotdeauna ţinutul frăţietăţii şi al înţelegerii, chiar 
dacă şi pe aici au trecut, de-a lungul şi de-a latul, hoardele 
sălbatice ale istoriei. Însă pe acest pământ plin de martiri creştini 
din vechime, toţi oamenii s-au înţeles şi s-au sprijinit, chiar dacă 
înțelegeau şi credeau diferit. Oriunde dai cu sapa pe pământul 
Dobrogei, dai de biserici, de ruine, de vase, de urme ale civilizaţiei 
daco-romane şi ale neamurilor care au venit aici adăugându-se 
peste ea. Români, turci, tătari, bulgari, greci, italieni, ruşi, toţi 
avem aici un petec de pământ şi de mare în care să ne ducem cu 
cinste traiul lăsat de Dumnezeu. 


Noi, ortodocşii, suntem binecuvântaţi cu rugăciunile sfinţilor care 
au rodit pe pământul acesta, de la mucenicii jertfiți de împărații 
păgâni, la ierarhi şi credincioşi, teologi şi soldaţi, oameni ai locului 
şi colonişti. Un lucru l-au avut cu toţii în comun. Imediat ce s-au 
aşezat aici, au înălţat biserici lui Dumnezeu. Să urmăm şi noi 
acestor strămoşi ai noştri şi să îl primim pe Domnul Învierii, aşa 
cum L-au primit daco-romanii pe Hristos, vestit de marele Apostol 
întâi chemat Andrei, creştinătorul românilor şi de prietenul său 
Filip. 


Să înteţim rugăciunea şi milostenia, să păstrăm credinţa neştirbită 
de inovaţii sau de sincretisme moderniste, să păzim fiinţa morală 
a poporului curată, educându-ne pruncii şi tinerii în feciorie, 
fidelitate, credinţă, cuminţenie, bun simţ, dreptate şi cuviinţă. 


Să umplem Bisericile în duminici şi sărbători şi să ne umplem 
sufletele de Hristos, prin Taina Sfintei Împărtăşanii. Fără curăţenia 
generală a sufletului în Spovedanie, ne umplem de povara 

